प्रधानमंत्री ने बंदरगाह क्षेत्र से जुड़े लोगों को यह जानकारी भी दी कि भारत व्‍यापक रूप से तटीय जहाजरानी को बढ़ावा दे रहा है और देश में 14,000 किमी नौगम्‍य अंतर्देशीय जलमार्ग का विकास कर रहा है। मोदी ने जोर देकर कहा कि ‘ मेरी सरकार ढांचागत क्षेत्र में एकीकरण के लिए प्रतिबद्ध है। हम निवेशकों के लिए एक सक्षमकारी माहौल का सृजन करने के लिए तथा खुले दिमाग के साथ निवेशों को सुगम बनाने के लिए भी प्रतिबद्ध हैं।‘